મોદી તેમના પાંચ દેશના પ્રવાસમાં અમેરિકા ગયા હતા, જ્યાં તેમણે અમેરિકન કોંગ્રેસને સંબોધન કર્યું હતું. વડા પ્રધાન બન્યા બાદ મોદીની આ ત્રીજી અમેરિકાની યાત્રા છે, આથી ભારત અને અમેરિકા બંને દેશ વચ્ચેના સંબંધો હવે નવી ઊંચાઈઅે પહોંચી જશે. આજે અમેરિકામાં કેટલાક રાજકીય મતભેદો વચ્ચે પણ ભારત સાથેના સંબંધો વધુ મજબૂત બનાવવાની દિશામાં અમેરિકામાં અેક પક્ષમાં સારો માહોલ ઊભો થઈ રહ્યો છે. ૨૦૧૪માં મોદીના વિજય બાદ અમેરિકાઅે મોદી સાથે સંપર્ક કરવામાં સહેજ પણ વિલંબ કર્યો ન હતો. હવે જ્યારે અમેરિકાના પ્રમુખ બરાક ઓબામાનો કાર્યકાળ પૂરો થઈ રહ્યો છે ત્યારે અમેિરકી કોંગ્રેસ ભારતના સમર્થનમાં ખૂલીને બોલી રહી છે. અમેરિકામાં પ્રભાવ ધરાવતા બંને પક્ષના નેતા દરેક મુદ્દે ભારતને ટેકો આપી રહ્યા છે.